Konferencë e mbijetuesve nga kanceri
Në takim njerëzit duan të dinë çfarë mund të bëjnë për veten dhe nëse po marrin trajtimin e duhur
Pacientët me kancer përballen me shumë sfida - por kanë edhe shpresa. Ky ishte mesazhi në Houston të Texasit nga konferenca e 23 vjetore e mbijetuesve të kancerit. Specialisti për kancerin e gjirit, Dr Vicente Valero flet në një nga seancat spanjisht në konferencë, duke sjellë informacione mbi trajtimin e kancerit dhe parandalimin e përsëritjes së tij. Përtej fakteve të thjeshta mjekësore, Dr Valero thekson veprimet që pacientët mund të ndërmarrin për të përmirësuar shanset për t'u shëruar plotësisht. Zgjedhje të tilla jetese mund të sjellin ndryshim edhe për pacientët si Cindy Hathaway, të cilës kanceri i është përhapur në organe të tjera. Konferenca gjithashtu i vë pjesmarrësit në kontakt me njëri-tjetrin. Andru Shorr, u diagnostikua me leuçemi në vitin 1996. Ai mori pjesë në një provë klinikë ku u trajtua me barna të së ardhmes. Shorr thotë se një nga përfitimet e tij nga kjo konferencë është shkëmbimi i këshillave për tema rreth sëmundjes. Toni Morales ka ardhur këtu për të përfaqësuar Rrjetin e veprimit kundër kancerit pankreatik një organizatë e përkushtuar për të luftuar një prej kancereve vdekjeprurës. Morales vetë nuk ka kancer, por ai humbi gruan e tij nga kanceri pankreatik dhe nënën e tij nga një tjetër formë kanceri. Studimet kanë rezultuar në trajtim më të mirë për kancere të tjerë, shumë prej të cilëve tani janë eliminuar, thotë Doktor James Cox, ekspert radiologjie. Doktor Cox thotë se tashmë dihen masat që çdo njeri mund të marë si rregullimi i dietës, ushtrimet fizike, si dhe dhe pakësimi i pirjes së duhanit dhe alkoholit që zvogëlojnë gjasat e prekjes nga kanceri.